CELEX: 32015R1365
Language: sl
Date: 2015-04-30 00:00:00
Title: Delegirana uredba Komisije (EU) 2015/1365 z dne 30. aprila 2015 o obliki pošiljanja podatkov o izdatkih za raziskave in razvoj (Besedilo velja za EGP)

8.8.2015   
            
            
               SL
            
            
               Uradni list Evropske unije
            
            
               L 211/1
            
         DELEGIRANA UREDBA KOMISIJE (EU) 2015/1365
   z dne 30. aprila 2015
   o obliki pošiljanja podatkov o izdatkih za raziskave in razvoj
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 549/2013 Evropskega parlamenta in Sveta z dne 21. maja 2013 o Evropskem sistemu nacionalnih in regionalnih računov v Evropski uniji (1) ter zlasti člena 2(5) Uredbe,
   ob upoštevanju naslednjega:
   
               (1)
            
            
               Evropski sistem računov, vzpostavljen z Uredbo (EU) št. 549/2013 (ESR 2010), določa sistem nacionalnih in regionalnih računov, ki mora izpolnjevati zahteve ekonomske, socialne in regionalne politike Unije.
            
         
               (2)
            
            
               Zaradi pomena raziskav in razvoja za gospodarstvo so bile razvite dodatne metode ter usklajene in primerljive oblike pošiljanja podatkov o raziskavah in razvoju v okviru evropskega statističnega sistema, ki je partnerstvo med Komisijo (Eurostatom) in nacionalnimi statističnimi uradi ter drugimi nacionalnimi organi, ki so v državah članicah pristojni za razvoj, pripravo in izkazovanje evropske statistike.
            
         
               (3)
            
            
               Metodološka pravila iz Priloge A k Uredbi (EU) št. 549/2013 se uporabijo, ko se izdatki za raziskave in razvoj prikažejo kot bruto investicije v osnovna sredstva.
            
         
               (4)
            
            
               Program pošiljanja iz ESR 2010 vključuje letne informacije o osnovnih sredstvih in bruto investicijah v navedena sredstva. Države članice morajo Komisiji poslati zanesljive in primerljive podatke v posebni obliki, da se zagotovi visoka raven kakovosti nacionalnih računov –
            
         SPREJELA NASLEDNJO UREDBO:
   Člen 1
   Predmet urejanja
   Ta uredba določa obliko, v kateri države članice Komisiji (Eurostatu) pošljejo podatke o izdatkih za raziskave in razvoj iz nacionalnih računov, da se zagotovi zanesljivost in primerljivost navedenih podatkov.
   Člen 2
   Oblika pošiljanja podatkov
   Države članice pri pošiljanju podatkov Komisiji (Eurostatu) o izdatkih za raziskave in razvoj za celotno gospodarstvo uporabljajo naslednje oblike:
   
               (a)
            
            
               AN.1171g, sredstva za raziskave in razvoj, bruto;
            
         
               (b)
            
            
               AN.1171n, sredstva za raziskave in razvoj, neto;
            
         
               (c)
            
            
               P.51g, AN.1171, bruto investicije v osnovna sredstva na področju raziskav in razvoja.
            
         Člen 3
   Začetek veljavnosti in uporaba
   Ta uredba začne veljati dvajseti dan po objavi v Uradnem listu Evropske unije.
   Uporablja se za podatke, poslane od 1. avgusta 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. aprila 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 174, 26.6.2013, str. 1.